Мектеп формасын қалай таңдау керек
DATE: 07:28, 19 Тамыз 2023 | GMT +5
TITLE: Мектеп формасын қалай таңдау керек
URL: https://kaz.inform.kz/news/mektep-formasyn-kalay-tandau-kerek_a4102911/
META: DATE: 07:28, 19 Тамыз 2023 | GMT +5
TOTAL WORDS: 224
AUTHOR(S):
TEXT: Техникалық регламентке сәйкес ол химиялық, биологиялық қауіпсіздікті қамтамасыз ететіндей етіп дайындалуы тиіс. Киімге арналған материалдар бояуының орнықтылығына қойылатын талаптарға сәйкес келуі тиіс. Есіңізде болсын, бала мектеп формасында бес-алты сағат немесе одан да көп уақыт өткізеді, сондықтан синтетикалық материалды таңдамаңыз. Бұл баланың жүйке жүйесіне әсер ететін статикалық электр энергиясының жиналуына ықпал етеді, яғни ол тітіркенуді тудырып, тез шаршауға әкелуі мүмкін. Құрамында табиғи талшықтар басым маталардан жасалған өнімді алған дұрыс. Мақта мен зығыр маталарын жаз бен көктемгі уақытқа, жүн мен кашемирді күз бен қыс уақытына таңдаған абзал. Сонымен бірге балалар киімін сатып алғанда, таңбалауды оқып шығыңыз, ол сенімді, анық, оңай оқылатын, мемлекеттік және орыс тілдерінде болуы керек. Таңбалау келесі ақпаратты қамтуы керек:. - өнім дайындалған елдің атауы;. - дайындаушының, импорттаушының, дистрибьютордың атауы және орналасқан жері;. - бұйымның атауы;. - дайындалған күні;. - «ЕАС» белгісі;. - материалдағы табиғи және химиялық шикізаттың түрі мен салмақтық үлесі;. - жүннің түрі және оны өңдеу түрі;. - бұйымның өлшемі. Сонымен қатар қажет болған жағдайда:. - бұйымды күту символдары және пайдалану процесінде бұйымды күту ерекшеліктері жөніндегі нұсқаулық;. - бұйымның түрі;. - өнімнің қызмет ету мерзімі;. - кепілді қызмет ету мерзімі;. - бар болған жағдайда тауар белгісі. Сонымен қатар балалар киіміне оның техникалық регламенттер талаптарына сәйкестігін растайтын құжаттар болуы тиіс. Сондықтан сатушыдан осы құжаттарды талап етуге құқығыңыз бар. Болмаған жағдайда, тауарды сатып алудан аулақ болыңыз. Сондай-ақ мектеп формасын мамандандырылған дүкендерден сатып алу ұсынылады
